আপনার সকল ডাটা, আপনার যেকোনো সার্চ রেজাল্ট, আপনার ডিজিটাল লাইফের সবকিছু সংরক্ষিত করার পেছনে গুগলের এটিই সবচাইতে বড় রহস্য; কোটি টাকা ইনকাম করা। আপনার ডাটার উপর ভিত্তি করে আপনাকে অ্যাড শো করানো হয়। আপনি এক্ষুনি কোন জুতার সাইটে যান, আর কোন জুতা না কিনেই সাইটটি কেটে দিন। দেখবেন ঐ জুতার অ্যাড আপনার পিছু লেগে গেছে। আপনি অন্য সাইটে (যে সাইটে গুগল অ্যাড রয়েছে) গেলেও জুতার অ্যাড আসবে, আপনি ইউটিউবে গেলেও জুতার অ্যাড আসবে। আর ঐ অ্যাডভার্টাইজারকে গুগল বেশি বেশি চার্জ করবে, কেনোনা আপনিই সেই টার্গেটেড ব্যক্তি যাকে কোম্পানি অ্যাড দেখাতে চায়।